Katja Kannonlahti

Katja Kannonlahti (s.1971 Jalasjärvi) on Tampereen kaupungin viestintäjohtaja. Hän työskennellyt televisiojuontajana ja toimittajana eri viestintävälineissä, kuten MTV3:ssa. Koulutukseltaan hän on filosofian maisteri.

 Ura 
Lukion jälkeen Kannonlahti opiskeli Jyväskylässä puheviestintää, suomen kieltä ja aikuiskasvatusta. Sieltä hän siirtyi Vaasaan syventämään viestinnän opintojaan. Syyslukukauden 1993 hän opiskeli San Franciscossa Kaliforniassa yritysviestintää. Kannonlahti suoritti opintoja myös Saksassa.

Valmistuttuaan Kannonlahti sai toimitusharjoittelijan paikan Torontosta Kanadasta suomalaisten siirtolaisten lehdestä. Puoli vuotta kestäneen jakson jälkeen hän työskenteli toimittajana helsinkiläisessä Radio Alexissa. Myöhemmin hän oli MTV Oy:n palveluksessa, muun muassa yhtiön Radio Nova -kanavalla. Vuodesta 1998 hän työskenteli MTV3:n Huomenta Suomi -ohjelmassa. Vuonna 2007 hän ankkuroi saman kanavan iltauutisia. Hän toimi 45 minuuttia -ohjelman juontajana keväällä 2010.

 Muuta 
Kannonlahti kilpaili Tanssii tähtien kanssa -ohjelmassa vuonna 2006.Apu.fi 

Lähteet

Uwasa.fi
Tanssiurheilu.fi 
Saanko luvan? Mtv3.fi
Mtv3.fi - Viihdeuutiset
Tamperelainen.fi

 Viitteet 

Luokka:Suomalaiset televisiotoimittajat
Luokka:Suomalaiset uutisankkurit
Luokka:Vuonna 1971 syntyneet
Luokka:Elävät henkilöt